Kiz: Izvanredna saradnja sa poslovnim sektorom Srbije
Predsednik nevladine organizacije  “Medjunarodna pomoć i razvoj”,  Artur Kiz, nadzire godišnju sumu pomoći od oko 500 miliona dolara i 
“Najveći projekti koje sada imamo su u Iraku i Avganistanu. U Avganistanu gradimo 1000 milja ruralnih puteva, i nadziremo kvalitet proizvodnje za sve projekte koje finansira Američka agencija za medjunarodni razvoj - USAID. Takodje smo angažovani u razvoju lokalnih zajednica, na jugu Avganistana, posebno u obuci gradjevinskih radnika. S druge strane, u Iraku, mi u saradnji sa lokalnim zajednicama, radimo na obnovi infrastrukture i društvenih projekata koje same zajednice biraju. Taj program je ustvari zasnovan na osnovu programa na kojem smo radili u Srbiji u periodu od 6 godina, pod nazivom “Obnova zajednica putem demokratske akcije”. Poslednji program je bio obnova Omladinskog centra u Beogradu u iznosu od 2 miliona dolara. Obnovljeni centar je otvoren u decembru u prisustvu američkog ambasadora, Kamerona Mantera, i predstavnika Američke agencije za medjunarodni razvoj, Majkla Harvija.” Koji su vaši najnoviji projekti u Srbiji i šta očekujete da ćete ostvariti u neposrednoj budućnosti? “Glavni je petogodišnji poljoprivredni program, koji finansira USAID zajedno sa agencijom DAI, koja obezbedjuje tehničko osoblje za medjunarodne projekte. Cilj je da se unapredi poljoprivreda, stočarstvo i, šire, prehrambena industrija, posebno u centralanoj Srbiji, u nastojanju da se omogući proizvodjačima pristup tržištima Evropske unije. Nastojimo da ojačamo preduzeća i udruženja radnika-proizvodjača u poboljšanju proizvodnje, preradi voća i povrća i plasiranju njihovih proizvoda na evropsko tržište, kao glavno izvozno tržiste Srbije.” Kako na vaše akcije reaguje stanovništvo i poslovni sektor Srbije? “Sa poslovnim sektorom Srbije je izvanrendo saradjivati jer ti ljudi žele bolju obuku i pristup evropskim tržištima, a za to je potrebna bolja tehnika proizvodnje da bi mogli da se probiju. Srbija ima izvanredne poljoporivredne proizvode, ali glavni izazov je kako te proizvode plasirati na strana tržišta. Ako proizvodite voće, a niste u stanju da ga pretvorite u džemove ili sokove i iznosite svoje proizvode na lokalno ili medjunarnodno tržište samo tokom sezone, cena će biti niska, i tako gubite novac. Važno je biti u stanju preraditi to voće u razne druge proizvode koji mogu da se prodaju tokom cele godine.” Sa kakvim se preprekama suočavate u vašem radu u Srbiji? “Prvi je globalna ekonomska kriza i tu je od pomoći Medjunarodni monetarni fond za obezbedjenje zajmova srpskoj ekonomiji. U ovom momentu veliki naglasak je stavljen na održavanje postojećih i otvaranje novih radnih mesta. Bojim se da će zbog svetske ekonomske krize veću cenu platiti oni koji su ionako u nezavidnoj situaciji, kao što su izbeglice i raseljena lica, koji su taman počeli da se snalaze u Srbiji, a sada su pogodjeni ovom krizom.” Šta bi još moglo da se učini da se pomogne ugroženima i biznisu u Srbiji? “Glavna stvar je da se pomogne konkurentnim srpskim biznisima da postanu jos konkurentniji na svetskim tržištima i da opslužuju i domaće i medjunarodno tržište, posebno evropsko.” Kakvi su vaši dugoročni planovi u Srbiji? “Dugoročni planovi su da se koncentrišemo u sektoru ekonomije i pomognemo u demokratskom upravljanju društvom. Veliki broj ljudi je angažovan u politici i oni žele da steknu veštinu i znanje kako da postanu deo demokratskog procesa - ne samo da glasaju, već i da budu politički angažovani. Ali, glavna stvar je da se pomogne ljudima da dodju do kapitala, do kredita, tako da mogu da prošire svoje poslovne aktivnosti i zaposle što veći broj ljudi.”